title: Directiva 2008/39/CE a Comisiei din 6 martie 2008 de modificare a Directivei 2002/72/CE referitoare la materialele și obiectele din material plastic destinate să vină în contact cu produsele alimentare (Text cu relevanță pentru SEE)

text:
               7.3.2008

               RO

               Jurnalul Oficial al Uniunii Europene

               L 63/6

      DIRECTIVA 2008/39/CE A COMISIEI

   din 6 martie 2008
   de modificare a Directivei 2002/72/CE referitoare la materialele și obiectele din material plastic destinate să vină în contact cu produsele alimentare
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1935/2004 al Parlamentului European și al Consiliului din 27 octombrie 2004 privind materialele și obiectele destinate să vină în contact cu produsele alimentare și de abrogare a Directivelor 80/590/CEE și 89/109/CEE (1), în special articolul 5 alineatul (2),
   întrucât:

               (1)

               Directiva 2002/72/CE a Comisiei (2) este o directivă specifică în sensul Regulamentului (CE) nr. 1935/2004 și armonizează normele privind autorizarea materialelor și obiectelor din material plastic destinate să vină în contact cu produsele alimentare.

               (2)

               Directiva 2002/72/CE stabilește liste de substanțe autorizate pentru fabricarea materialelor și obiectelor respective, în special aditivi și monomeri, restricții privind utilizările lor, precum și norme privind etichetarea și informațiile care trebuie oferite consumatorilor sau operatorilor din sectorul alimentar pentru utilizarea corectă a materialelor și a obiectelor respective.

               (3)

               Lista actuală de aditivi cuprinsă în Directiva 2002/72/CE este o listă incompletă, deoarece nu conține toate substanțele care sunt acceptate în prezent în unul sau mai multe state membre.

               (4)

               În conformitate cu articolul 4 alineatul (1) din Directiva 2002/72/CE, în forma sa actuală, lista de aditivi este considerată a fi o listă incompletă până când Comisia hotărăște, în conformitate cu articolul 4a, că aceasta devine o listă comunitară pozitivă de aditivi autorizați.

               (5)

               Pentru acei aditivi care sunt permiși în prezent în statele membre, termenul-limită pentru transmiterea datelor pentru evaluarea siguranței acestora de către Autoritatea Europeană pentru Siguranța Alimentară (denumită în continuare „Autoritatea”), în vederea includerii lor în lista comunitară, a expirat la 31 decembrie 2006. Prin urmare, se poate stabili acum data la care lista comunitară de aditivi devine o listă pozitivă. Ținând cont de timpul de care Autoritatea va avea nevoie pentru a evalua toate cererile valabile prezentate la timp, această dată ar trebui să fie ianuarie 2010.

               (6)

               De asemenea, trebuie clarificat rolul listei provizorii menționate la articolul 4a alineatele (4) și (5) din Directiva 2002/72/CE în forma sa actuală, precum și modul în care aceasta va fi actualizată. Lista provizorie conține acei aditivi pentru care datele necesare au fost oferite la timp și în conformitate cu cerințele Autorității, dar pentru care nu a fost luată încă nicio decizie cu privire la includerea acestora în lista pozitivă.

               (7)

               Această listă provizorie oferă publicului informații cu privire la aditivii care se află în curs de evaluare, în vederea eventualei includeri a acestora în lista comunitară de aditivi. Deoarece este imposibil de stabilit dacă evaluările pentru toți aditivii incluși în lista provizorie vor fi finalizate până la data la care lista de aditivi va deveni o listă pozitivă, ar trebui ca aditivii respectivi să poată fi utilizați în continuare, în conformitate cu legislația internă, până când evaluarea acestora este finalizată și este luată o decizie cu privire la includerea acestora în lista pozitivă de aditivi.

               (8)

               Atunci când un aditiv inclus în lista provizorie este introdus în lista comunitară de aditivi sau atunci când se hotărăște ca acesta să nu fie inclus în lista comunitară, aditivul respectiv ar trebui eliminat din lista provizorie de aditivi.

               (9)

               În cazul în care, în timpul examinării datelor referitoare la un aditiv inclus în lista provizorie, Autoritatea solicită informații suplimentare, aditivul respectiv ar trebui menținut în lista provizorie până când este luată o decizie în legătură cu acesta, cu condiția ca informațiile respective să fie transmise în termenele specificate de către Autoritate.

               (10)

               Pe baza noilor informații referitoare la evaluarea riscurilor monomerilor și ale aditivilor evaluați de către Autoritate (3), anumiți aditivi admiși la nivel național, precum și o serie de monomeri și aditivi noi, ar trebui incluși în listele comunitare respective de substanțe autorizate. Pentru alte substanțe, restricțiile și/sau specificațiile deja stabilite la nivel comunitar ar trebui modificate pe baza acestor noi informații. Prin urmare, anexele II, III, IVa, V și VI la Directiva 2002/72/CE trebuie modificate în consecință.

               (11)

               Directiva 2005/79/CE a Comisiei (4) a introdus în lista de aditivi aditivul cu numărul de referință 30340, sub denumirea Acid 12-(acetoxi) stearic, ester 2,3-bis (acetoxi)propilic și numărul CAS 330198-91-9. Denumirea și numărul CAS introduse în directiva respectivă reflectă numai principala componentă a substanței la care se referă cererea. Cu toate acestea, avizul emis de către Autoritate include amestecul de substanțe menționate în cerere și nu numai componenta sa principală. Amestecul de substanțe este acum înregistrat în registrul CAS sub numărul CAS 736150-63-3, cu denumirea Gliceride, ulei de ricin mono-, hidrogenate, acetați. Din acest motiv, acum este justificată modificarea denumirii și a numărului CAS pentru a actualiza autorizația pentru toate substanțele din amestec. Ținând cont de modificarea denumirii, se atribuie un nou număr de referință 55910. Deoarece substanța este acum inclusă sub numărul de referință 55910, trebuie șters numărul de referință 30340.

               (12)

               În consecință, Directiva 2002/72/CE trebuie actualizată pentru a ține cont de noile informații referitoare la evaluarea riscurilor substanțelor evaluate de către Autoritate, pentru a stabili data de la care lista de aditivi devine o listă pozitivă și pentru a clarifica rolul listei provizorii de aditivi.

               (13)

               Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Directiva 2002/72/CE se modifică după cum urmează:

               1.

               La articolul 4, alineatul (1) se înlocuiește cu următorul text:
               „(1)   În anexa III se prezintă o listă comunitară de aditivi care pot fi utilizați la fabricarea materialelor și a obiectelor din plastic, împreună cu restricțiile și/sau specificațiile privind utilizarea acestora.
               Până la 31 decembrie 2009, aditivii care nu sunt incluși în lista comunitară de aditivi pot fi utilizați în continuare, sub rezerva respectării legislației interne.
               Începând cu 1 ianuarie 2010, numai aditivii incluși în lista comunitară de aditivi pot fi utilizați pentru fabricarea materialelor și a obiectelor din plastic (lista pozitivă).”

               2.

               Articolul 4a se modifică după cum urmează:

                           (a)

                           alineatele (3) și (4) se înlocuiesc cu următorul text:
                           „(3)   O listă provizorie de aditivi care se află în curs de evaluare de către Autoritate va fi făcută publică de către Comisie până la 11 aprilie 2008. Această listă va fi actualizată periodic.
                           (4)   Prin derogare de la articolul 4 alineatul (1) paragraful al treilea, aditivii care nu sunt incluși în lista comunitară menționată la articolul respectiv pot fi utilizați în continuare, sub rezerva respectării legislației interne, după 1 ianuarie 2010, atât timp cât aceștia sunt incluși în lista provizorie.”;

                           (b)

                           se adaugă alineatul (6):
                           „(6)   Un aditiv este eliminat din lista provizorie:

                                       (a)

                                       atunci când este inclus în lista comunitară de aditivi; sau

                                       (b)

                                       atunci când Comisia hotărăște să nu îl includă în lista comunitară de aditivi; sau

                                       (c)

                                       în cazul în care, în timpul examinării datelor, Autoritatea solicită informații suplimentare și aceste informații nu sunt transmise în termenele specificate de către Autoritate.”

               3.

               Anexele II, III, IVa, V și VI se modifică în conformitate cu anexele I, II, III, IV și V la prezenta directivă.

         Articolul 2
   (1)   Statele membre adoptă și publică până la 7 martie 2009, actele cu putere de lege și actele administrative necesare pentru respectarea prezentei directive. Acestea comunică imediat Comisiei textele actelor respective, precum și un tabel de corespondență a acestora cu prezenta directivă.
   Atunci când statele membre adoptă actele menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Statele membre aplică actele respective, astfel încât:

               (a)

               Să permită comercializarea și utilizarea materialelor și a obiectelor din plastic care sunt destinate să vină în contact cu produsele alimentare și care respectă dispozițiile Directivei 2002/72/CE modificată prin prezenta directivă, de la 7 martie 2009;

               (b)

               Să interzică producția și importurile în Comunitate de materiale și obiecte din plastic care sunt destinate să vină în contact cu produsele alimentare și care nu respectă dispozițiile Directivei 2002/72/CE modificată prin prezenta directivă, de la 7 martie 2010.

         (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 6 martie 2008.

            Pentru Comisie

         Androulla VASSILIOU

            Membru al Comisiei

      (1)  JO L 338, 13.11.2004, p. 4.

      (2)  JO L 220, 15.8.2002, p. 18. Directivă modificată ultima dată prin Directiva 2007/19/CE (JO L 97, 12.4.2007, p. 50).

      (3)  The EFSA Journal (2007) 555-563, 1-32.
   The EFSA Journal (2007) 516-518, 1-12.
   The EFSA Journal (2007) 452-454, 1-10.
   The EFSA Journal (2006) 418-427, 1-25.

      (4)  JO L 302, 19.11.2005, p. 35.

      ANEXA I
      Partea A a anexei II la Directiva 2002/72/CE se modifică după cum urmează:

                  (a)

                  se introduc următorii monomeri și alte materii prime, în ordinea numerică adecvată:

                              Nr. ref.

                              Nr. CAS

                              Denumire

                              Restricții și/sau specificații

                              (1)

                              (2)

                              (3)

                              (4)

                              „15404

                              000652-67-5

                              1,4:3,6-dianhidrosorbitol

                              LMS = 5 mg/kg. A se utiliza numai în calitate de co-monomer în poli(etilen-co-izosorbid tereftalat)

                              19180

                              000099-63-8

                              Diclorură de acid izoftalic

                              LMS(T) = 5 mg/kg (43) (exprimat ca acid izoftalic)

                              26305

                              000078-08-0

                              Viniltrietoxisilan

                              LMS = 0,05 mg/kg. A se utiliza numai în calitate de agent de tratare a suprafețelor”

                  (b)

                  pentru următorii monomeri și materii prime, conținutul coloanei „Restricții și/sau specificații” se înlocuiește după cum urmează:

                              Nr. ref.

                              Nr. CAS

                              Denumire

                              Restricții și/sau specificații

                              (1)

                              (2)

                              (3)

                              (4)

                              „19150

                              000121-91-5

                              Acid izoftalic

                              LMS(T) = 5 mg/kg (43)”

      ANEXA II
      Anexa III la Directiva 2002/72/CE se modifică după cum urmează:

                  1.

                  Partea A se modifică după cum urmează:

                              (a)

                              se introduc următorii aditivi și alte materii prime, în ordinea numerică adecvată:

                                          Nr. ref.

                                          Nr. CAS

                                          Denumire

                                          Restricții și/sau specificații

                                          (1)

                                          (2)

                                          (3)

                                          (4)

                                          „38875

                                          002162-74-5

                                          Bis(2,6-diizopropilfenil) carbodiimidă

                                          LMS = 0,05 mg/kg. A se utiliza în spatele unui strat din PET

                                          45703

                                          491589-22-1

                                          Cis-1,2-acid ciclohexanedicarboxilic, sare de calciu

                                          LMS = 5 mg/kg

                                          48960

                                          —

                                          9,10-dihidroxi acid stearic și oligomerii acestuia

                                          LMS = 5 mg/kg

                                          55910

                                          736150-63-3

                                          Gliceride, ulei de ricin mono-, hidrogenate, acetați

                                          60025

                                          —

                                          Homopolimeri hidrogenați și/sau copolimeri hidrogenați compuși din 1-decen și/sau 1-dodecen și/sau 1-octen

                                          În conformitate cu specificațiile prevăzute în anexa V. A nu se utiliza în obiectele care vin în contact cu produsele alimentare grase.

                                          62280

                                          009044-17-1

                                          Copolimer de izobutilenă-butenă

                                          70480

                                          000111-06-8

                                          Acid palmitic, ester butilic

                                          76463

                                          —

                                          Acid poliacrilic, săruri

                                          LMS(T) = 6 mg/kg (36) (pentru acid acrilic)

                                          76723

                                          167883-16-1

                                          Polidimetilsiloxan, 3-aminopropil saturat, polimer cu diciclohexilmetan-4,4′-diizocianat

                                          În conformitate cu specificațiile prevăzute în anexa V

                                          76725

                                          661476-41-1

                                          Polidimetilsiloxan, 3-aminopropil saturat, polimer cu 1-izocianato-3-izocianatometil-3,5,5-trimetilciclohexan

                                          În conformitate cu specificațiile prevăzute în anexa V

                                          77732

                                          —

                                          Polietilen glicol (EO = 1-30, de obicei 5) eter de butil 2-ciano 3-(4-hidroxi-3-metoxifenil) acrilat

                                          LMS = 0,05 mg/kg. A se utiliza numai în PET.

                                          77733

                                          —

                                          Polietilenglicol (EO = 1-30, de obicei 5) eter de butil-2-ciano-3-(4-hidroxifenil) acrilat

                                          LMS = 0,05 mg/kg. A se utiliza numai în PET.

                                          77897

                                          —

                                          Polietilenglicol (EO = 1-50) monoalchileter (liniar și ramificat, C8-C20) sulfat, săruri

                                          LMS = 5 mg/kg

                                          89120

                                          000123-95-5

                                          Acid stearic, ester butilic

                                          95858

                                          —

                                          Ceruri, parafinice, rafinate, derivate din materii prime pe bază de petrol sau hidrocarburi sintetice

                                          LMS = 0,05 mg/kg și în conformitate cu specificațiile prevăzute în anexa V. A nu se utiliza în obiectele care vin în contact cu produsele alimentare grase.”

                              (b)

                              pentru următorii aditivi, conținutul coloanei „Restricții și/sau specificații” din tabel se înlocuiește după cum urmează:

                                          Nr. ref.

                                          Nr. CAS

                                          Denumire

                                          Restricții și/sau specificații

                                          (1)

                                          (2)

                                          (3)

                                          (4)

                                          „39815

                                          182121-12-6

                                          9,9-bis(metoximetil)fluoren

                                          LMS = 0,05 mg/kg

                                          66755

                                          002682-20-4

                                          2-metil-4-izotiazolin-3-onă

                                          LMS = 0,5 mg/kg. A se utiliza numai în dispersii și emulsii apoase de polimeri și în concentrații care nu provoacă un efect antimicrobian la suprafața polimerului sau pe produsul alimentar propriu-zis.”

                              (c)

                              se elimină următorii aditivi:

                                          Nr. ref.

                                          Nr. CAS

                                          Denumire

                                          Restricții și/sau specificații

                                          (1)

                                          (2)

                                          (3)

                                          (4)

                                          „30340

                                          330198-91-9

                                          Acid 12-(acetoxi) stearic, ester 2,3-bis (acetoxi)propilic”

                  (2)

                  Partea B se modifică după cum urmează:

                              (a)

                              se introduc următorii aditivi, în ordinea numerică adecvată:

                                          Nr. ref.

                                          Nr. CAS

                                          Denumire

                                          Restricții și/sau specificații

                                          (1)

                                          (2)

                                          (3)

                                          (4)

                                          „34130

                                          —

                                          Alchil, dimetilamine liniare cu număr par de atomi de carbon (C12-C20)

                                          LMS = 30 mg/kg

                                          53670

                                          032509-66-3

                                          Etilen glicol bis[3,3-bis(3-terț-butil-4-hidroxifenil)butirat]

                                          LMS = 6 mg/kg”

                              (b)

                              pentru următorii aditivi, conținutul coloanei „Restricții și/sau specificații” din tabel se înlocuiește după cum urmează:

                                          Nr. ref.

                                          Nr. CAS

                                          Denumire

                                          Restricții și/sau specificații

                                          (1)

                                          (2)

                                          (3)

                                          (4)

                                          „72081/10

                                          —

                                          Rășini de hidrocarburi din petrol (hidrogenate)

                                          În conformitate cu specificațiile prevăzute în anexa V.”

      ANEXA III
      În anexa IVa la Directiva 2002/72/CE, se introduc următoarele substanțe, în ordinea numerică adecvată:

                     Nr. ref.

                     Nr. CAS

                     Denumire

                     „34130

                     —

                     Alchil, dimetilamine liniare cu număr par de atomi de carbon (C12-C20)

                     39815

                     182121-12-6

                     9,9-bis(metoximetil)fluoren

                     53670

                     032509-66-3

                     Etilen glicol bis[3,3-bis(3-terț-butil-4-hidroxifenil)butirat]”

      ANEXA IV
      În partea B a anexei V la Directiva 2002/72/CE, se introduc următoarele specificații noi, în ordinea numerică adecvată:

                     Nr. ref.

                     Alte specificații

                     „60025

                     Specificații:

                                 —

                                 Vâscozitate minimă (la 100 °C) = 3,8 cSt

                                 —

                                 Greutate moleculară medie > 450

                     76723

                     Specificații:
                     Fracțiunea cu greutate moleculară sub 1 000 nu trebuie să depășească 1,5 % (greutate/greutate)

                     76725

                     Specificații:
                     Fracțiunea cu greutate moleculară sub 1 000 nu trebuie să depășească 1 % (greutate/greutate)

                     95858

                     Specificații:

                                 —

                                 Greutatea moleculară medie să nu fie sub 350

                                 —

                                 Vâscozitatea la 100 °C min 2,5 cSt

                                 —

                                 Conținutul de hidrocarburi având un număr de atomi de carbon sub 25 să nu fie mai mare de 40 % (greutate/greutate).”

      ANEXA V
      Anexa VI la Directiva 2002/72/CE se modifică după cum urmează:

                  1.

                  Nota (36) se înlocuiește cu următorul text:

                              „(36)

                              LMS(T), în acest caz specific, înseamnă că restricția nu este depășită de suma nivelurilor de migrare ale următoarelor substanțe menționate la numerele de referință: 10690, 10750, 10780, 10810, 10840, 11470, 11590, 11680, 11710, 11830, 11890, 11980, 31500 și 76463.”

                  2.

                  Se adaugă nota (43):

                              „(43)

                              LMS(T), în acest caz specific, înseamnă că restricția nu este depășită de suma nivelurilor de migrare ale următoarelor substanțe menționate la numerele de referință 19150 și 19180.”


title: Directiva Comisiei din 3 decembrie 1991 de adaptare la progresul tehnic a anexei I la Directiva 76/769/CEE a Consiliului privind armonizarea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (azbest)

text:
               13/Volumul 10

               RO

               Jurnalul Ofícial al Uniunii Europene

               241

         31991L0659

               L 363/36

               JURNALUL OFÍCIAL AL UNIUNII EUROPENE

      DIRECTIVA COMISIEI

   din 3 decembrie 1991
   de adaptare la progresul tehnic a anexei I la Directiva 76/769/CEE a Consiliului privind armonizarea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (azbest)
   (91/659/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 76/769/CEE a Consiliului din 27 iulie 1976 privind armonizarea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (1), astfel cum a fost modificată ultima dată prin Directiva 91/339/CEE (2) și, în special, articolul 2 litera (a) al acesteia, introdus de Directiva 89/678/CEE (3),
   întrucât utilizarea azbestului și chiar a produselor care conțin azbest poate, prin degajarea de fibre, să provoace azbestoze, mezotelioame și cancer al plămânilor; întrucât introducerea pe piață și utilizarea acestor substanțe trebuie deci supusă unor restricții cât se poate de severe;
   întrucât Directiva 83/478/CEE a Consiliului (4) de efectuare a celei de-a cincea modificări a Directivei 76/769/CEE prevede, cu trei excepții, interdicția introducerii pe piață și a utilizării fibrelor de azbest albastru și a produselor care îl conțin; întrucât aceeași directivă stabilește dispoziții restrictive în domeniul etichetării pentru totalitatea produselor care conțin fibre de azbest;
   întrucât Directiva 85/610/CEE a Consiliului (5) de efectuare a celei de-a șaptea modificări a Directivei 76/769/CEE prevede interdicția introducerii pe piață și a utilizării fibrelor de azbest în jucării, în materialele și preparatele destinate a fi aplicate prin pulverizare, în produsele sub formă de pudră vândute cu amănuntul publicului, în articolele pentru fumători, sitele catalitice, în vopsele și lacuri;
   întrucât controlul introducerii pe piață și al utilizării azbestului trebuie să fie întărit în vederea protejării sănătății, cu atât mai mult cu cât există, pentru anumite utilizări, produse de substituție considerate ca fiind mai puțin periculoase pe baza analizelor de risc;
   întrucât un mijloc foarte eficace de a proteja sănătatea oamenilor și mediul înconjurător constă în interzicerea utilizării anumitor fibre, așa cum sunt fibrele de azbest amfibole, care, conform unor surse științifice, sunt deosebit de periculoase; întrucât, din motive practice, această interdicție nu poate fi extinsă pentru moment asupra unor materiale naturale, cum ar fi minereurile și nisipul, care conțin impurități sub formă de fibre de azbest;
   întrucât testele de stabilitate a fibrelor care să permită evaluarea pericolelor prezentate de produsele pe bază de azbest nu sunt încă foarte răspândite; întrucât este cazul să fie totuși promovate produse care prezintă mai puține riscuri pentru om și pentru mediu;
   întrucât Directiva 91/382/CEE a Consiliului (6) modifică Directiva 83/477/CEE referitoare la protecția celor care muncesc împotriva riscurilor legate de expunerea la azbest în timpul lucrului (a doua directivă specială în sensul articolului 8 din Directiva 80/1107/CEE);
   întrucât dispozițiile prezentei directive sunt conforme cu avizul Comitetului pentru adaptarea la progresul tehnic a directivelor privind eliminarea barierelor tehnice din calea comerțului cu substanțe și de preparate periculoase,
   ADOPTĂ PREZENTA DIRECTIVĂ:
   Articolul 1
   Prezenta directivă adaptează anexa I a Directivei 76/769/CEE la progresul tehnic după cum se arată în anexa care urmează.
   Articolul 2
   (1)   Statele membre adoptă și publică, până la 1 ianuarie 1993, dispozițiile necesare, în conformitate cu prezenta directivă. Ele informează de îndată Comisia despre aceasta. Ele aplică aceste dispoziții începând cu 1 iulie 1993.
   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitățile de efectuare a acestei trimiteri.
   (2)   Comisiei îi sunt comunicate de statele membre, în termen de cel mult 18 luni de la data adoptării sale, textul dispozițiilor de drept intern pe care le adoptă în domeniul reglementat de prezenta directivă.
   Articolul 3
   Prezenta directivă se adresează statelor membre.

      Adoptată la Bruxelles, 3 decembrie 1991.

            Pentru Comisie

         Martin BANGEMANN

            Vicepreședinte

      (1)  JO L 262, 27.9.1976, p. 201.

      (2)  JO L 186, 12.7.1991, p. 64.

      (3)  JO L 398, 30.12.1989, p. 24.

      (4)  JO L 263, 24.9.1983, p. 33.

      (5)  JO L 375, 31.12.1985, p. 1.

      (6)  JO L 206, 29.7.1991, p. 16.
   ANEXĂ
   Punctul 6 din anexa I la Directiva 76/769/CEE se înlocuiește cu următorul text:

                  6.1.   Crocidolit, CAS nr. 12001-28-4
                  Amozit, CAS nr. 12172-73-5
                  Azbest antofilit CAS nr. 77536-67-5
                  Azbest actinolit CAS nr. 77536-66-4
                  Azbest tremolit, CAS nr. 77536-68-6

                  6.1.   Introducerea pe piață și utilizarea acestor fibre și a produselor cărora le-au fost adăugate în mod deliberat sunt interzise.

                  6.2.   Chrizotil, CAS nr. 12001-29-5

                  6.2.   Introducerea pe piață și utilizarea produselor care conțin această fibră sunt interzise pentru:

                              (a)

                              jucării;

                              (b)

                              materialele sau preparatele destinate a fi aplicate prin pulverizare;

                              (c)

                              produsele finite sub formă de pudră vândute cu amănuntul publicului;

                              (d)

                              articolele pentru fumători, cum sunt pipele, portțigaretele și tabacherele;

                              (e)

                              sitele catalitice și dispozitivele de izolare destinate a fi încorporate în radiatoarele catalitice care utilizează gaz lichefiat;

                              (f)

                              vopsele si lacuri;

                              (g)

                              filtre pentru lichide;
                              Prin derogare, această interdicție nu se aplică filtrelor de utilizare medicală decât după 31 decembrie 1994;

                              (h)

                              produsele de înveliș rutier a căror concentrație în fibre este mai mare de 2 %;

                              (i)

                              mortar, tencuieli de protecție, materiale de umplutură, produse de etanșare, paste de rostuit, mastic, adezivi, pulberi și suprafețe de căptușire decorative;

                              (j)

                              materialele izolante sau insonorizante, de mică densitate (sub 1 g/cm3);

                              (k)

                              filtrele de aer și filtrele pentru transport, distribuția și utilizarea gazului natural sau a gazului de iluminat;

                              (l)

                              stratul de bază pentru tencuiala zidurilor și pentru învelișul solurilor plastifiate;

                              (m)

                              textilele finisate în forma în care sunt destinate a fi furnizate utilizatorului final, cu excepția cazului în care au fost supuse unui tratament care să împiedice degajarea de fibre.
                              Prin derogare, această interdicție nu se aplică diafragmelor celulelor de electroliză decât după 31 decembrie 1998;

                              (n)

                              pânza impregnată cu bitum pentru acoperișuri.

                        Fără să aducă atingere aplicării altor dispoziții comunitare referitoare la clasificarea, ambalarea și etichetarea substanțelor și a preparatelor periculoase, introducerea pe piață și utilizarea produselor care conțin aceste fibre nu sunt permise decât dacă au o etichetă conformă cu dispozițiile anexei II la Directiva 76/769/CEE.”


title: Directiva Consiliului din 16 decembrie 1991 privind recunoașterea reciprocă a brevetelor naționale ale conducătorilor de navă pentru transportul de mărfuri și călători pe căile navigabile interioare

text:
               06/Volumul 02

               RO

               Jurnalul Ofícial al Uniunii Europene

               3

         31991L0672

               L 373/29

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 16 decembrie 1991
   privind recunoașterea reciprocă a brevetelor naționale ale conducătorilor de navă pentru transportul de mărfuri și călători pe căile navigabile interioare
   (91/672/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 75,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât ar trebui să se adopte măsuri pentru stabilirea unor dispoziții comune privind navigarea navelor de transport maritim intern pe căile navigabile interioare din Comunitate;
   întrucât ar trebui, în vederea promovării navigației libere pe căile navigabile interioare din Comunitate, să se realizeze, ca primă măsură, recunoașterea reciprocă a brevetelor naționale ale conducătorilor de navă pentru transportul de mărfuri și de călători pe căile navigabile interioare;
   întrucât navigația pe anumite căi navigabile interioare poate impune îndeplinirea unor condiții suplimentare referitoare la cunoașterea situației pe plan local,
   ADOPTĂ PREZENTA DIRECTIVĂ:
   Articolul 1
   În sensul prezentei directive, brevetele naționale ale conducătorilor de navă pentru transportul de mărfuri și de pasageri pe căile navigabile interioare menționate la anexa I se împart după cum urmează:

               Grupa A:

               brevete de conducători de navă valabile pentru căi navigabile maritime, conform anexei II,

               Grupa B:

               brevete de conducători de navă valabile pentru celelalte căi navigabile din Comunitate, cu excepția râurilor Rin, Lek și Waal.

         Articolul 2
   Sub rezerva dispozițiilor din articolul 3 alineatul (5), licența de navigație pe Rin pentru conducătorii de navă emisă în conformitate cu Convenția revizuită pentru Navigația pe Rin este valabilă pentru toate căile navigabile din Comunitate.
   Articolul 3
   (1)   Toate statele membre recunosc brevetele conducătorilor de navă care sunt încă în vigoare și sunt enumerate în grupa A din anexa I ca fiind valabile pentru navigația pe căile navigabile maritime din anexa II, cu același statut ca și brevetele eliberate de statele membre respective.
   (2)   Statele membre recunosc reciproc brevetele de conducători de navă care sunt încă în vigoare și sunt enumerate în grupa B din anexa I ca fiind valabile pentru navigația pe căile lor navigabile interioare, cu excepția celor pentru care se solicită licența de navigație pe Rin sau care sunt enumerate în lista din anexa II, la fel ca în cazul în care statele membre respective ar fi eliberat ele însele aceste certificate.
   (3)   Recunoașterea de către un stat membru a unui brevet de conducător de navă enumerat în grupa A sau B din anexa I se poate face sub rezerva acelorași condiții de vârstă minime ca cele prevăzute în statul membru respectiv pentru eliberarea unui brevet de conducător de navă din aceeași grupă.
   (4)   Recunoașterea de către un stat membru a unui brevet de conducător de navă poate fi limitată la acele categorii de nave pentru care acest brevet este valabil în statul membru care l-a eliberat.
   (5)   Sub rezerva consultării Comisiei și a celorlalte state membre, un stat membru poate solicita ca, pentru navigarea pe anumite căi navigabile, altele decât cele maritime indicate în anexa II, conducătorii de navă din celelalte state membre să îndeplinească condițiile legate de cunoașterea situației locale echivalente cu cele cerute pentru conducătorii de navă naționali.
   (6)   Prezenta directivă nu împiedică un stat membru să solicite cunoștințe suplimentare din partea conducătorilor de nave transportatoare de substanțe periculoase pe teritoriul său.
   Statele membre recunosc brevetele eliberate în conformitate cu numărul 10 170 din ADNR ca dovadă a acestor cunoștințe.
   Articolul 4
   Dacă este necesar, Comisia adoptă măsurile necesare pentru a adapta lista brevetelor din anexa I, în conformitate cu procedura prevăzută la articolul 7.
   Articolul 5
   Consiliul, hotărând cu majoritate calificată, decide până la 31 decembrie 1994 cu privire la dispozițiile comune referitoare la traficul navelor pe căile navigabile interioare pentru transportul de mărfuri și de pasageri, pe baza unei propuneri a Comisiei prezentate până la 31 decembrie 1993.
   Articolul 6
   Statele membre adoptă și publică actele cu putere de lege și actele administrative necesare pentru a se conforma prezentei directive până la 1 ianuarie 1993. Statele membre informează de îndată Comisia cu privire la aceasta.
   Atunci când statele membre adoptă aceste acte, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 7
   (1)   În sensul articolului 4, Comisia este sprijinită de un comitet format din reprezentanții statelor membre și prezidat de un reprezentant al Comisiei.
   (2)   Reprezentantul Comisiei prezintă comitetului un proiect pentru modificarea anexei I. Comitetul își dă avizul cu privire la acest proiect în termenul pe care președintele îl stabilește în funcție de urgența subiectului. Avizul este emis cu majoritatea prevăzută la articolul 148 alineatul (2) din tratat pentru deciziile pe care Consiliul le adoptă la propunerea Comisiei. Voturile reprezentanților statelor membre sunt ponderate în conformitate cu articolul menționat anterior. Președintele nu participă la vot.
   Comisia adoptă modificarea la anexa I, în cazul în care aceasta este conformă cu avizul comitetului.
   În cazul în care modificările preconizate nu sunt conforme cu avizul comitetului sau în absența avizului, Comisia prezintă Consiliului, fără întârziere, o propunere cu privire la măsurile ce trebuie adoptate. Consiliul hotărăște cu majoritate calificată.
   În cazul în care în termen de trei luni de la data prezentării la Consiliu acesta nu hotărăște, modificarea propusă este adoptată de Comisie.
   Articolul 8
   Prezenta directivă se adresează statelor membre.

      Adoptată la Bruxelles, 16 decembrie 1991.

            Pentru Consiliu

            Președintele

         H. MAĲ-WEGGEN

      (1)  JO C 120, 7.5.1988, p. 7.

      (2)  JO C 12, 16.1.1989, p. 41.

      (3)  JO C 318, 12.12.1988, p. 18.
   ANEXA I
   LISTA BREVETELOR NAȚIONALE ALE CONDUCĂTORILOR DE NAVĂ PENTRU TRANSPORTUL DE MĂRFURI ȘI DE PASAGERI PE CĂILE NAVIGABILE INTERIOARE MENȚIONATE LA ARTICOLUL 1 DIN PREZENTA DIRECTIVĂ

               GRUPA A

               Brevete ale conducătorilor de navă valabile pentru căile navigabile maritime enumerate la anexa II

                              Regatul Belgiei

                                       —

                                       „Brevet de conduite A (arrêté royal no… du…)”/„Vaarbrevet A (Koninklijk Besluit nr.… van…)”.

                              Republica Federală Germania

                                       —

                                       „Schifferpatent” cu valabilitate suplimentară pentru „Seeschiffahrtsstrassen” (Binnenschifferpatentverordnung 7. 12. 1981).

                              Republica Franceză

                                       —

                                       Certificat général de capacité de catégorie „A” cu ștampila care specifică valabilitatea brevetului pe căile din grupa A (zona de navigație 2 în sensul directivei 82/714/CEE) (1) (decret din 23 iulie 1991, Jurnal Oficial din 28 iulie 1991);

                                       —

                                       „Certificats spéciaux de capacité” cu ștampila care specifică valabilitatea brevetului pe căile din grupa A (zona de navigație 2 în sensul directivei 82/714/CEE) (decret din 23 iulie 1991, Jurnal Oficial din 28 iulie 1991).

                              Regatul Țărilor de Jos

                                       —

                                       „Groot Vaarbewijs I” (Binnenschepenwet, Staatsblad 1981, nr. 678).

               GRUPA B

               Brevete ale conducătorilor de navă valabile pentru alte căi navigabile din Comunitate, cu excepția râurilor Rin, Lek și Waal

                              Regatul Belgiei

                                       —

                                       „Brevet de conduite B (arrêté royal n°… du…)”/„Vaarbrevet B (Koninklijk Besluit nr.… van…)”.

                              Republica Federală Germania

                                       —

                                       „Schifferpatent” cu valabilitate suplimentară pentru „Seeschiffahrtsstrassen” (Binnenschifferpatentverordnung 7. 12. 1981).

                              Republica Franceză

                                       —

                                       Certificat général de capacité de catégorie „A” fără ștampila care specifică valabilitatea brevetului pe căile din grupa A (zona de navigație 2 în sensul directivei 82/714/CEE) (decret din 23 iulie 1991, Jurnal Oficial din 28 iulie 1991);

                                       —

                                       „Certificats spéciaux de capacité” fără ștampila care specifică valabilitatea brevetului pe căile din grupa A (zona de navigație 2 în sensul directivei 82/714/CEE) (decret din 23 iulie 1991, Jurnal Oficial din 28 iulie 1991).

                              Regatul Țărilor de Jos

                                       —

                                       „Groot Vaarbewijs I” (Binnenschepenwet, Staatsblad 1981, nr. 678).

      (1)  JO L 301, 28.10.1982, p. 1.
   ANEXA II
   LISTA CĂILOR NAVIGABILE MARITIME MENȚIONATE LA ARTICOLUL 2 DIN DIRECTIVĂ
   Regatul Belgiei
   Fluviul Scheldt maritim.
   Republica Federală Germania
   Zona 1 și zona 2 din anexa I la Directiva 82/714/CEE.
   Regatul Țărilor de Jos
   Dollard, Eems, Waddenzee, Ijsselmeer, Scheldt de est și de vest.